Boek: Avonturier se Afrika-reise vir kindersRiaan Manser In September 2003 het Riaan Manser uit Kaapstad gery en hy was vasbeslote om die eerste persoon te word wat reg rondom Afrika met ŉ fiets toer. Hy het gedink dit sal hom ŉ jaar neem, maar dit het eindelik meer as twee jaar gevat om dié reis te voltooi. Aan die einde van 2005 het hy terug Kaapstad toe gery. Manser was 14 kg ligter ná sy reis van 36 500 km deur 34 lande. In sy boek vir volwassenes, Around Africa on my bicycle, kan lesers die hoogte- en laagtepunte van Manser se Afrika-avonture saam met hom ervaar. Sy geswoeg, opgewondenheid en in sommige gevalle die angstigheid van so reis. Die leser kom ook te wete van Manser se wroeginge deur die Sahara‑ en Libiese woestyn, die aanleer van Frans, Portugees en Arabies, etes van aap, rot en vlermuis, om voor die piramides te kon staan, ongekende vryheid in die Rooi See in Egipte te ervaar, hiënas wat hy mond tot mond gevoer het, en om op die hoogste, sowel as die laagste punte in Afrika te kon staan. Nou kan jonger lesers ook saam met Manser reis in My eerste Afrika-avontuur wat pas by Lapa Uitgewers verskyn het. Die boek is in samewerking met Murray Williams en Chantal Tarling geskryf, Nandi Lessing Venter het dit na Afrikaans vertaal en Marthinus van Tee is die illustreerder. Uitgewer: Lapa Uitgewers Prys: R190,00* *Prys onderworpe aan verandering Koop die boeke by Graffiti Boeke